**Választható Gyalogos és Kerékpár túra\_’56 másképp projekt**

2022-2023/ I. (őszi félév)

A tantárgy célja:

Tematikus program- és túraszervezés alapismeretek átadása, fókuszban nemzeti ünnepeink.

A hallgatókkal kreatívan együtt-gondolkodva, projektmunka keretében, ünnepi megemlékezéseink új alapokra helyezése.

„Így emlékezzünk ’56-ra” hallgatói miniprojekt megvalósítása. A hallgatók bevonása a nemzeti értékek, hagyományok ápolásába, újfajta megközelítéssel.

Gyakorlási és fejlődési lehetőség biztosítása a szabadidősport területén népszerű outdoor sportokban a kerékpár és gyalogos túrák teljesítésével.

A kurzus felvételét azoknak a hallgatóknak ajánljuk, akik:

* elhivatottak
* nyitottak az új kihívásokra
* akiknek fontos a nemzeti értékek ápolása
* szeretnek és akarnak közösségben gondolkozni, dolgozni
* kipróbálnák magukat szervezési és lebonyolítási részfeladatokban
* biztos kerékpártudással rendelkeznek

Kérlek, hogy akkor vedd fel ezt a tárgyat, ha céljainkkal tudsz azonosulni, mert ez nekünk FONTOS!

Minimum létszám: 20 fő Maximum létszám: 40 fő

Tantárgyi program

1. 2. oktatási héten: Tájékoztató a jelentkezőknek. Hallgatói munkacsoportok kijelölése, feladatok kiosztása. (90 perc)
2. 5. oktatási héten: konzultáció (90 perc)
3. A Választható gyalogos és kerékpár túra időpontja:**2022. október 22-23. (szombat, vasárnap)**

**Szálláshely:** Sport HotelVelence (2481 Velence, Tóbíró köz 2.)

**Étkezés:** szombaton ebédet és vacsorát, vasárnap reggelit és ebédet biztosítunk

A szombat délelőtti programok során (előadás, túra) az élelmezésről egyénileg szükséges gondoskodni!!!

Az esetleges betegségekből adódó étkezési igényeket (érzékenység, intolerancia) kérem, időben jelezzétek a túravezető tanárnak.

**Utazás:** egyénileg autóval vagy vonattal Déli- pu. (Az utazás költségeit mindenki maga állja és maga veszi meg jegyét. A szombati program 9:15-kor kezdődik, a 8:48-as (Déliből 8:10-kor indul) vonathoz van csatlakozó volán járat, aki nem szeretne sétálni.

*2022. október 22. szombat*

helyszín: Sport HotelVelence (2481 Velence, Tóbíró köz 2.)

8:30 – 9:00 érkezés

9:15 – 10:45 előadás program- és túraszervezési alapok

11:15 – 14:15 Kerékpár túra a tó körül (Egy rövid szakaszt kivéve a túra teljes hosszában kerékpárúton, kerékpáros nyomvonalon haladunk. A kitérőktől függően kb. 30 km-t tekerünk.)

14.30 ebéd, pihenő

17:00-18:30 brainstorming „ Így emlékezzünk ’56-ra”

18:45 vacsora

19:15-21:00 VELED kerek egyesület improvizációs játék, jógyakorlat

*2022. október 23. vasárnap*

9:00-14:00 gyalogos túra a Velencei-hegységben (kb. 12 km, 250 m szintemelkedés)

14:30 ebéd

16:00 Zárás, tapasztalatok megbeszélése

1. 8. oktatási hét: projektzárás

**A kurzus költsége**: **15.000 Ft,**

amely tartalmazza a szállást (2-3-4 ágyas szobákban), az ebédet, vacsorát, másnap a reggelit és az ebédet

A tantárgy felvétele fizetési kötelezettséggel jár! Amennyiben, a tárgy teljesítése nem valósul meg, a kiírt tételt a hallgató akkor is köteles befizetni, mert a szolgáltatásokat a bejelentkezett létszámok alapján rendeljük meg. A meghirdetett kurzusról hallgatót törölni nem lehetséges, a befizetett összeg nem jár vissza.

A tárgy regisztrálása a neptunban:

*A tárgy a következő szakokon kerül meghirdetésre:*

BSc Rekreáció és életmód szak, nappali tagozat

BSc Sportszervező szak, nappali tagozat

BSc Sport- és rekreációszervezés szak, nappali tagozat

Aki a tárgyat felvette, a regisztrációs időszakban a Rekreáció Tanszék által megadott időpontokban, személyes megjelenéssel és adatlap kitöltésével véglegesíti a jelentkezését.

Személyes regisztráció helyszíne: MTSE – Rekreáció Tanszék, K2 épület, II.10.

Személyes regisztráció időpontjai:

2022.08.31. szerda 13:00-15.00

2022.09.02. péntek 10:00-12:00

2022.09.05. hétfő 13:00-13:45

2022.09.05. szerda 13:00-13:45

2022.09.09. péntek 9.30-11:30

Aki felvette a tárgyat és nem tölt ki adatlapot a megadott határidőig, azt lejelentkeztetjük a tárgyról!

A tömbösített megvalósítás miatt hiányzás nem lehetséges!

A tárgy gyakorlati jeggyel zárul, melynek kialakítása magában foglalja a projekt feladatok és a túra programjának teljesítését.

A projekt zárása után a jegybeírás megtörténik.

Azok a hallgatók, akik nem teljesítik, de felvették a tárgyat,”aláírás megtagadva” bejegyzést kapnak.